שגיאות פרמטריות בתבנית:חברה מסחרית   
פרמטרים [ רווח נקי ] לא מופיעים בהגדרת התבנית 

**רני צים מרכזי קניות** היא חברה ציבורית הנסחרת בבורסה בת"א, העוסקת בייזום, הקמה וניהול מרכזים מסחריים, לצד פעילות ייזום למגורים.

היסטוריה
--------

החברה הוקמה ב-2009 על ידי רני צים ונכון ל-2023 בעלת 13 מתחמים מסחריים המשרתים מעל ל-400 שוכרים, בשטח של כ-130 אלף מ"ר ובשווי כולל של כ-1.5 מיליארד ש"ח. בנוסף, לחברה 9 מתחמים נוספים בשלבי הקמה ותכנון. מרכזי החברה ממותגים כ"צים אורבן" (מרכזים בחברה היהודית) ו-"Seven" (מרכזים בחברה הערבית).

בנוסף, החברה פועלת בתחום הייזום למגורים ומקדמת 16 פרויקטים להקמת 2,843 יחידות דיור בחברה היהודית באמצעות זרוע צים-מגידו, ופעילות ייזום והקמה של 2 פרויקטים בחברה הערבית בהיקף של כ-220 יח"ד.

פעילות עסקית
------------

רני צים מרכזי קניות הוקמה על ידי רני צים בזמן שהיה הבעלים של רשת "כמעט חינם". בשנה בה הונפקה הרשת, רכש את הקרקעות שהיו ברשותה בפריפריה (בנתיבות, ערד, מעלות ובית שאן) והחל לקדם חזון של פתיחת מרכזים מסחריים פתוחים בערי הפריפריה, תחת השם צים סנטר. זאת לאחר שנחשף בפעילותו ברשת המזון לצורך בשטחי מסחר באזורים אלו ולחוסר איזון בהיצע ובמחירים מול אזור המרכז. לאחר מכן הרחיבה החברה את המיקוד גם לסקטור הערבי ולמרכזים מסחריים שכונתיים, המשלבים קמעונאות, בילוי ושירותים.

במקביל לכך, לחברה פעילות אנרגיה ירוקה שכוללת ייצור חשמל סולארי בהיקף של כ־5 מגה וואט באמצעות פאנלים סולאריים שנבנו על גגות המרכזים המסחריים של החברה.

הסמליל הישן של החברה
ב־2015 עת המרכזים המסחריים כללו כ־50,000 מ"ר ואוכלסו בתפוסה גבוהה, הרחיבה החברה את המרכזים בהשקעה של 60 מיליון ש"ח עם תוספת כוללת של כ־8,000 מ"ר של מסחר.

במרץ 2018 הונפקה החברה בבורסה בת"א וגייסה 60 מיליון ש"ח לפי שווי של 230 מיליון ש"ח. בהמשך אותה שנה פתחה החברה את המרכזים המסחריים באום אל פאחם בשטח של כ-8,100 מ"ר ובהשקעה של 100 מיליון ש"ח ואת המרכז המסחרי בירכא בשטח של כ-7,200 מ"ר בהשקעה של 80 מיליון ש"ח, תחת המותג "Seven".

באוקטובר 2019 רכשה רני צים מרכזי קניות מהחברות צמח המרמן ואשדר את קניון "לב גני התקווה" שהיה בשלבי בניה וכלל שטח של כ-8,800 מ"ר ו-250 חניות, תמורת 175 מיליון ש"ח. הקניון היווה את המרכז "השכונתי" הראשון של החברה. כשנה לאחר מכן ובסמוך לפתיחת המרכז המסחרי, החברה מכרה 50% מהנכס לקרן ריט1 בתמורה ל-110 מיליון ש"ח.

בדצמבר 2019 רכש החברה את קניון סיטי 1 בנוף הגליל בתמורה ל־97 מיליון ש"ח, כחלק מהליך כינוס הנכסים של נכסי אליעזר פישמן. הקניון כולל 36.5 אלף מ"ר של מסחר, תעשייה ומשרדים. זמן קצר קודם לכן הודיעה כי תשקיע ביחד עם חברת "מידאס", השותפה שלה בחברה הערבית, 51 מיליון שקל בהקמת מרכז מסחרי גדול ברהט. בספטמבר 2021 החליטה החברה לרכוש את פעילות מידאס (100%) ב־70 מיליון שקל אשר אפשר לה להגדיל את חלקה בפרויקטים הפעילים של נדל"ן מניב מסחרי באום אל פחם וירכא, לצד הפרויקטים שבפיתוח בטירה, טייבה, רהט וטמרה.

בינואר 2021 הנפיקה החברה אג"ח (סדרה ב') בהיקף של 261 מיליון ש"ח לטובת פירעון הלוואות מהבנקים, המשך השבחה והגדלת פורטפוליו הנכסים.

מרכז צים אורבן במעלות
במאי 2021 השלימה החברה את רכישת מחצית מהמרכז המסחרי "אונו סנטר" בקריית אונו הכולל שטח מסחרי של כ-18,000 מ"ר, תמורת 132 מיליון ש"ח. באותו חודש, פתחה החברה את המרכז המסחרי בטירה (שלב א'), בשטח של כ-5,200 מ"ר.

ביוני 2021 זכתה החברה במכרז של רשות מקרקעי ישראל, לייזום והקמה של 36 יח"ד בפארדיס בבנייה רוויה. בכך למעשה נכנסה לראשונה לתחום של ייזום והקמת פרויקטים לבניה רוויה בחברה הערבית.

בדצמבר 2021 הנפיקה החברה אג"ח (סדרה ג') בהיקף של 345 מיליון ש"ח, אשר שימש בין השאר לפירעון אג"ח (סדרה א') בסך 175 מיליון ש"ח של החברה.

בהמשך אותו חודש רכשה החברה את קבוצת המגורים מגידו, המתמחה בייזום, תכנון וביצוע של פרויקטי נדל"ן ובעלת צבר בהיקף של כ־1,750 יח"ד עם הכנסות צפויות של כ־2 מיליארד ש"ח.

בינואר 2022 מכרה החברה 50% מהזכויות בנכס שהקימה בכפר־סבא לשותפות קרדן ישראל וגבע נדל"ן בתמורה ל-165 מיליון ש"ח.

סמליל המותג Seven
באפריל 2022 החברה רכשה מגרש בשטח של כ-12.5 דונם בשיתוף עם קרן ריט1, בסמוך למרכז המסחרי בגני תקווה, להקמה של 25,000 מ"ר של מסחר.

בנוסף, במהלך 2022 החברה זכתה במכרזים: בכפר קאסם להקמה של 174 יח"ד וכ-1,500 מ"ר שטחי מסחר, בראש העין כ-5,800 מ"ר שטחי מסחר ובאמצעות מגידו (חברת בת) בחיפה ואופקים להקמה של 1,035 יח"ד ומסחר.

באפריל 2023 בנק הפועלים מימן פרויקטים של החברה בטמרה, טירה וטייבה, בסך של 174 מיליון ש"ח.

במאי 2023 נבחרה החברה כאחת מ-150 החברות האמינות בישראל בסקר של גלובס ו-Statista.

ביוני 2023 נרכש קניון ים המלח על ידי החברה בשטח של כ-9,200 מ"ר, בסכום של כ־152 מיליון ש"ח.

באוגוסט 2023 החברה מכרה 30% ממניות מגידו (חברת בת) ללאומי פרטנרס ולבנק מזרחי בתמורה ל-100 מיליון ש"ח.

בספטמבר 2023 הרחיבה החברה את סדרות האג"ח בהיקף של כ-64 מיליון ש"ח (40 מיליון ש"ח לסדרה ב' ו-24 מיליון ש"ח לסדרה ג').

באפריל 2024 החברה מכרה את החזקותיה במגידו לחברת אאורה בתמורה ל-300-315 מ' ש"ח, כתלות בביצועים עתידיים.

לחברה פרויקטים מסחריים בהקמה אשר צפויים להיפתח עד סוף 2024 ברהט, בקעת אונו, טמרה וכפר סבא (הרחבות), בשטח כולל של כ-47,700 מ"ר. זאת לצד פרויקטים בתכנון והרחבות של מרכזים קיימים אשר צפויים להסתיים ב־2025-2026 בדליית אל-כרמל, טירה, ראש העין, גני תקווה ואום אל־פאחם, בשטח כולל של כ-40,000 מ"ר.

תמהיל השוכרים במרכזי החברה כולל רשתות ארציות מתחומי האופנה, מזון, אופטיקה, בנקאות, בתי קפה ומסעדות.

לחברה מדיניות חלוקת דיבידנד של עד 30% מהרווח הנקי, בנטרול הכנסות/הוצאות חד פעמיות.

קישורים חיצוניים
----------------

* אתר האינטרנט הרשמי של רני צים מרכזי קניות
* רני צים מרכזי קניות, ברשת החברתית פייסבוק
* רני צים מרכזי קניות, ברשת החברתית פייסבוק
* סרטונים בערוץ של רני צים מרכזי קניות, באתר יוטיוב
* רני צים מרכזי קניות ב־Duns100
* רני צים מרכזי קניות בע"מ, באתר הבורסה לניירות ערך בתל אביב

* רני צים מרכזי קניות בע"מ, באתר "מאיה"

הערות שוליים
------------


1. 1 2 3 4  רני צים מרכזי קניות בע"מ: נתונים כספיים באתר מאי"ה.
2. ↑  חזי שטרנליכט, רני צים גייסה חוב של 250 מיליון שקל, בסדרה צמודה ובריבית של 1.08%, באתר כלכליסט, 17 בינואר 2021
3. ↑  אתר למנויים בלבד ערן אזרן, רני צים מכפיל את שטחו של המרכז המסחרי בטירה המצוי בשלבי הקמה מתקדמים, באתר TheMarker‏, 6 באוקטובר 2020
4. ↑  אריאל נוי, רני צים תקים מאות יחידות דיור בחברה הערבית בשנתיים הקרובות, באתר אייס, 29 ביולי 2021
5. ↑  אתר למנויים בלבד מיכאל רוכוורגר, רני צים מרכזי קניות גייסה 345 מיליון שקל - בריבית צמודה למדד של 0.94%, באתר TheMarker‏, 28 בדצמבר 2021
6. ↑  חזי שטרנליכט, קרדן-גבע קונה מרני צים 50% מפרויקט בכפר סבא ב-165 מיליון שקל, באתר כלכליסט, 22 בדצמבר 2021
7. ↑  בנק הפועלים יממן שלושה פרויקטים של רני צים ב-174 מיליון שקל, באתר Nadlancenter, ‏2023-04-20
8. ↑  גלובס, ‏מנדל"ן ועד סייבר: 150 החברות האמינות בישראל, באתר גלובס, 14 במאי 2023
9. ↑  אתר למנויים בלבד יוסף חרש, שנה לאחר הרכישה — רני צים כבר מממשת חלק ממגידו, באתר TheMarker‏, 3 באוגוסט 2023